钦定古今图书集成/明伦汇编/交谊典/第096卷 > 尔雅 > 《南禅长老和诗不已故作六虫篇答之》
## 钦定古今图书集成/明伦汇编/交谊典/第096卷 > 尔雅 > 《南禅长老和诗不已故作六虫篇答之》

前人

凤凰览德辉，远引不待遣。鷾鸸恋庭宇，倏忽来千转。
那将坐井蛙，而比谈天衍。蠹鱼著文字，槁死犹遭卷。
老牛疲耕作，见月亦妄喘。东坡方三问，南禅已五反。
老人但目击，侍者应足茧。最后《六虫篇》，深寄恨语浅。